РАЙОННА ИЗБИРАТЕЛНА КОМИСИЯ ЛОВЕЧ

ПРОТОКОЛ № 7/07 септември 2022 г.
	
от заседание на Районна избирателна комисия Ловеч

	Днес, 07 септември 2022 г., от 17.45 ч. в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
ЗАМ.-ПРЕДСЕДАТЕЛ:	Ивелина Георгиева Иванова	
ЗАМ.-ПРЕДСЕДАТЕЛ:	Валентин Георгиев Вълев	
СЕКРЕТАР:	Петко Георгиев Петков	
ЧЛЕНОВЕ:	Десислав Стефанов Гецов	
 	Анна Дочева Михайлова	
 	Иван Донев Арабаджиев
Зюлейха Мустафова Терзиева	
 	Севдие Шефкат Кулаалиева

	Присъстват 9 от общо 13 члена на Комисията. Отсъстват Любен Иванов Раев, Мария Бончева Йорданова, Ивайло Валентинов Георгиев и Евгения Асенова Иванова. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред. 
Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа. 
Заседанието на РИК Ловеч бе открито от Председателя, който оповести следния проект на дневен ред:
1. Одобряване на графичния файл с образец на бюлетината и тиража на бюлетините за Ловеч в изборите за народни представители насрочени на 02 октомври 2022 г.;
2. Промени в състава на секционни избирателни комисии в изборите за народни представители на 02 октомври 2022 г;
3. Промяна възнаграждението на специалистите  подпомагащи РИК – Ловеч;
4. Разни.
	Председателят подложи на гласуване така обявения проект на дневен ред. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов; Анна Дочева Михайлова; Иван Донев Арабаджиев; Зюлейха Мустафова Терзиева; Севдие Шефкат Кулаалиева;) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

Точка първа:
Съгласно Решение № 1266-НС от 15.08.2022 г. на ЦИК, районна избирателна комисия следва да извърши преглед и одобряване на графичния файл с предпечатен образец на бюлетината за Единадесети изборен район – Ловешки. Едновременно с одобряването на графичния файл следва да се одобри и тиража на бюлетините.
Председателят направи предложение, което бе подложено на гласуване. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов;  Анна Дочева Михайлова; Иван Донев Арабаджиев; Зюлейха Мустафова Терзиева; Севдие Шефкат Кулаалиева;)  и 0 „Против”, на основание чл. 72, ал. 1, т. 1, чл. 209, ал. 1 от Изборния кодекс и Решение № 1266-НС от 15.08.2022 г. на Централна избирателна комисия, Районна избирателна комисия Ловеч

Р Е Ш И :

ОДОБРЯВА графичния файл с образец на бюлетината в изборите за народни представители насрочени на 02 октомври 2022 г. Образецът на бюлетината се публикува след изрично решение на ЦИК съгласно т. 7 от Решение № 1266-НС от 15.08.2022 г. на ЦИК.

ОДОБРЯВА тираж на бюлетините в изборите за народни представители насрочени на 02 октомври 2022 г. в Единадесети изборен район Ловешки – 117 300 броя.

Настоящото решение подлежи на обжалване пред Централната избирателна комисия в срок до три дни от обявяването му.

Одобреният образец на бюлетината в изборите за народни представители се разпечата и върху него се подписаха всички присъстващи членове, които изписаха имената си саморъчно. Беше отбелязвана датата и часът на одобряването на образеца на бюлетината, както и одобряването беше удостоверено чрез електронния подпис на РИК.

Точка втора:
Постъпило е Предложение с вх. № 62/01.09.2022 г. от Антон Руменов Антонов като представител на КП „ГЕРБ - СДС“. Иска се извършване на промяна в състава на СИК с № 111900010, като на мястото на Йорданка Илиева Димитрова – зам. председател, да бъде назначен Васил Павлов Василев. Приложена е молба за освобождаване от Йорданка Илиева Димитрова.
Председателят направи предложение, което бе подложено на гласуване. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов; Анна Дочева Михайлова; Иван Донев Арабаджиев; Зюлейха Мустафова Терзиева; Севдие Шефкат Кулаалиева;)  и 0 „Против”, на основание чл. чл. 72, ал. 1, т. 4 и т. 5 от Изборния кодекс и Решение № 1281-НС/16.08.2022 г. на Централна избирателна комисия, Районна избирателна комисия Ловеч

Р Е Ш И :

В СИК № 111900010 – гр. Луковит

ОСВОБОЖДАВА Йорданка Илиева Димитрова с ЕГН *** като зам. председател и анулира издаденото й удостоверение.

НАЗНАЧАВА за зам. председател Васил Павлов Василев с ЕГН ***.

	Настоящото решение подлежи на обжалване пред Централната избирателна комисия в срок до три дни от обявяването му.

Точка трета:
Съгласно Решение № 1200-НС от 02.08.2022 г. на ЦИК, РИК Ловеч има право да бъдат наети специалисти, които да подпомагат дейността на комисията. Съобразно броят на избирателните секции в изборния район броят на специалистите може да бъде – двама специалисти-технически експерта и 4 специалиста – технически сътрудници. С решение № 08-НС от 13.08.2022 г. РИК Ловеч е назначила 2 специалисти-експерти, а с Решение № 26-НС от 18.08.2022 г. РИК Ловеч е назначила 3 специалисти – технически сътрудници. Т.е. незаета е една бройка за специалист – технически сътрудник. С Решение № 1358-НС от 01.09.2022 г. на ЦИК е изменено Решение № 1200-НС от 02.08.2022 г. като е създадена нова т. 7.5, съгласно която когато РИК с решение е определила по-малък брой специалисти, без намаляване обема на работа за подпомагане на РИК, възнаграждението може да бъде по-високо като общият размер на средствата за месеца не може да превишава предвидените средства за специалисти за съответната РИК. Безспорно РИК Ловеч е назначила 5 специалиста, т.е. един по-малко от предвидените при същия обем на работа.
Председателят направи предложение, което бе подложено на гласуване. Бе проведено гласуване и с 9 гласа „За” (Валентина Стефанова Недялкова; Ивелина Георгиева Иванова; Валентин Георгиев Вълев; Петко Георгиев Петков; Десислав Стефанов Гецов;  Анна Дочева Михайлова; Иван Донев Арабаджиев; Зюлейха Мустафова Терзиева; Севдие Шефкат Кулаалиева;)  и 0 „Против”, на основание чл. 72, ал. 1, т. 1 от Изборния кодекс, и т. 7 от Решение № 1200-НС от 02.08.2022 г. на Централна избирателна комисия, изменено с Решение № 1358-НС от 01.09.2022 г. на ЦИК, Районна избирателна комисия Ловеч

Р Е Ш И :

Да бъде увеличено месечното възнаграждение на наетите специалисти към РИК Ловеч (Иван Георгиев Гетов, Таня Цанкова Иванова, Деница Маринова Маринова, Красимира Давидова Петкова, Кристиан Пламенов Ангелов) пропорционално поравно между тях до размера на предвиденото възнаграждение за незаетата длъжност (специалист-технически сътрудник) в размер общо на 640.00 лв. на месец.  
Настоящото решение подлежи на обжалване пред Централната избирателна комисия в срок до три дни от обявяването му.
Решението да се изпрати на Областен управител при Област Ловеч за изпълнение.

  След изчерпване на дневния ред заседанието бе закрито в 17.55 часа.
	
ПРЕДСЕДАТЕЛ:
								/Валентина Недялкова/
СЕКРЕТАР:
								/Петко Петков/